CBC BUN CR E'LYTE LFT ANTIHCV HBsAg เจาะเลือดนี้ต้องงดน้ำงดอาหารไหมคะ แล้วถ้าไปเจาะเลือดที่ ร.พ รัฐ เราจะได้ผลเลือดมาพร้อมกับวันที่ไปเจาะไหมคะหรือเขาจะนัดไปเอาผลเลือดคะ
สวัสดีค่ะการเจาะเลือดดังแนบมานั้น เป็นการเจาะตรวจค่าเม็ดเลือดขาว เม็ดเลือดแดง เกล็ดเลือด ค่าการทำงานของตับและไต และการตรวจหาการติดเชื้อไวรัสตับอักเสบบีและซีซึ่งการตรวจเหล่านี้ ไม่จำเป็นต้องอดอาหาร เพราะไม่ได้จะวัดปริมาณน้ำตาลหรือไขมันในเลือด และส่วนใหญ่ผลเลือดเหล่านี้มักออกได้ค่อนข้างเร็วภายใน 1 วัน แต่ก็ขึ้นกับโรงพยาบาลและห้องปฏิบัติการด้วย โดยเฉพาะตัวไวรัสตับอักเสบบีและซีบางที่อาจใช้เวลาได้หลายชั่วโมง ซึ่งอาจจะให้นัดมาฟังอีกครั้งจะสะดวกกว่า แนะนำการสอบถามกับรพ.ที่ไปเจาะเลือดโดยตรงอีกครั้งค่ะ